CELEX: 32018D0114
Language: hr
Date: 2018-01-16 00:00:00
Title: Provedbena odluka Komisije (EU) 2018/114 od 16. siječnja 2018. o izmjeni Odluke 2009/11/EZ o odobrenju metode razvrstavanja svinjskih trupova u Španjolskoj (priopćeno pod brojem dokumenta C(2018) 87) (Vjerodostojan je samo tekst na španjolskom jeziku )

25.1.2018   
               
               
                  HR
               
               
                  Službeni list Europske unije
               
               
                  L 20/11
               
            PROVEDBENA ODLUKA KOMISIJE (EU) 2018/114
      od 16. siječnja 2018.
      o izmjeni Odluke 2009/11/EZ o odobrenju metode razvrstavanja svinjskih trupova u Španjolskoj
      
         
            (priopćeno pod brojem dokumenta C(2018) 87)
         
      
      (Vjerodostojan je samo tekst na španjolskom jeziku)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 20. točke (p) i (t),
      budući da:
      
                  (1)
               
               
                  U odjeljku B.IV. točki 1. Priloga IV. Uredbi (EU) br. 1308/2013 predviđeno je da se pri klasiranju svinjskih trupova udio mišićnog tkiva ocjenjuje metodama razvrstavanja koje odobri Komisija te da se mogu odobriti samo metode ocjenjivanja koje su statistički dokazane i koje se temelje na fizičkom mjerenju jednog ili više anatomskih dijelova trupa svinje. Da bi se metoda razvrstavanja mogla odobriti, ona mora biti takva da se njome ne premaši najveća dopuštena statistička pogreška pri ocjenjivanju. To je odstupanje definirano u članku 23. stavku 3. Uredbe Komisije (EZ) br. 1249/2008 (2).
               
            
                  (2)
               
               
                  Odlukom Komisije 2009/11/EZ (3) u Španjolskoj je odobrena primjena sedam metoda razvrstavanja svinjskih trupova.
               
            
                  (3)
               
               
                  Španjolska je od Komisije zatražila odobrenje nove metode razvrstavanja svinjskih trupova na njezinu državnom području i dostavila detaljan opis postupka disekcije, naznačujući načela na kojima se temelji ta metoda, rezultate postupka disekcije i jednadžbu upotrijebljenu za procjenu postotka mišićnog tkiva u protokolu predviđenom u članku 23. stavku 4. Uredbe (EZ) br. 1249/2008.
               
            
                  (4)
               
               
                  Razmatranjem tog zahtjeva ustanovljeno je da su uvjeti za odobrenje te metode razvrstavanja ispunjeni. Stoga je potrebno odobriti tu metodu razvrstavanja u Španjolskoj.
               
            
                  (5)
               
               
                  Odluku 2009/11/EZ trebalo bi stoga na odgovarajući način izmijeniti.
               
            
                  (6)
               
               
                  Izmjene uređaja ili metoda ocjenjivanja nisu dopuštene, osim ako su izričito odobrene Provedbenom odlukom Komisije.
               
            
                  (7)
               
               
                  Mjere predviđene ovom Odlukom u skladu su s mišljenjem Upravljačkog odbora za zajedničku organizaciju poljoprivrednih tržišta,
               
            DONIJELA JE OVU ODLUKU:
      Članak 1.
      Odluka 2009/11/EZ mijenja se kako slijedi:
      
                  1.
               
               
                  Članak 1. zamjenjuje se sljedećim:
                  „Članak 1.
                  Odobrava se uporaba sljedećih metoda razvrstavanja svinjskih trupova u skladu s odjeljkom B.IV. točkom 1. Priloga IV. Uredbi (EU) br. 1308/2013 Europskog parlamenta i Vijeća (*1) u Španjolskoj:
                  
                              (a)
                           
                           
                              uređaj ‚Fat-O-Meat'er (FOM)’ i s njim povezane metode ocjenjivanja opisane u dijelu 1. Priloga;
                           
                        
                              (b)
                           
                           
                              uređaj ‚Fully automatic ultrasonic carcase grading (Autofom)’ i s njim povezane metode ocjenjivanja opisani u dijelu 2. Priloga;
                           
                        
                              (c)
                           
                           
                              uređaj ‚Ultrafom 300’ i s njim povezane metode ocjenjivanja opisane u dijelu 3. Priloga;
                           
                        
                              (d)
                           
                           
                              uređaj ‚Automatic vision system (VCS2000)’ i s njim povezane metode ocjenjivanja opisani u dijelu 4. Priloga;
                           
                        
                              (e)
                           
                           
                              uređaj ‚Fat-O-Meat'er II (FOM II)’ i s njim povezane metode ocjenjivanja opisane u dijelu 5. Priloga;
                           
                        
                              (f)
                           
                           
                              uređaj ‚AutoFOM III’ i s njim povezane metode ocjenjivanja opisane u dijelu 6. Priloga;
                           
                        
                              (g)
                           
                           
                              ‚ručna metoda (ZP)’ i s njom povezane metode ocjenjivanja opisane u dijelu 7. Priloga;
                           
                        
                              (h)
                           
                           
                              uređaj ‚CSB-Image-Meater’ i s njim povezane metode ocjenjivanja opisane u dijelu 8. Priloga.
                           
                        Upotreba ručne metode ZP s pomičnim mjerilom navedena u prvom stavku točki (g) odobrava se samo u klaonicama:
                  
                              (a)
                           
                           
                              u kojima se u prosjeku u godinu dana zakolje najviše 500 svinja tjedno i
                           
                        
                              (b)
                           
                           
                              koje imaju linije klanja kapaciteta za obradu najviše 40 svinja po satu.
                           
                        
                     (*1)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).”"
						
               
            
                  2.
               
               
                  Prilog se mijenja u skladu s Prilogom ovoj Odluci.
               
            Članak 2.
      Ova je Odluka upućena Kraljevini Španjolskoj.
      
         Sastavljeno u Bruxellesu 16. siječnja 2018.
         
            
               Za Komisiju
            
            Phil HOGAN
            
               Član Komisije
            
         
      
      
         (1)  SL L 347, 20.12.2013., str. 671.
      
      
         (2)  Uredba Komisije (EZ) br. 1249/2008 od 10. prosinca 2008. o utvrđivanju detaljnih pravila primjene ljestvice Zajednice za klasifikaciju goveđih, svinjskih i ovčjih trupova i izvješćivanja o njihovim cijenama (SL L 337, 16.12.2008., str. 3.).
      
         (3)  Odluka Komisije 2009/11/EZ od 19. prosinca 2008. o odobrenju metode razvrstavanja svinjskih trupova u Španjolskoj (SL L 6, 10.1.2009., str. 79.).
      
         PRILOG
         U Prilogu Odluci 2009/11/EZ dodaje se dio 8.:
         
            „Dio 8.
            
            CSB-IMAGE-MEATER
            
                     
                        1.
                     
                     
                        Pravila predviđena u ovom dijelu primjenjuju se kada se razvrstavanje svinjskih trupova vrši s pomoću uređaja ‚CSB-Image-Meater’.
                     
                  
                     
                        2.
                     
                     
                        CSB Image-Meater sadržava videokameru, računalo s karticom za analizu slika, zaslon, pisač, mehanizam naredbi, mehanizam procjene i sučelja. Sve četiri varijable uređaja CSB-Image-Meater mjere se na rascjepnoj liniji na šunki (oko mišića gluteus medius); izmjerene vrijednosti pretvaraju se u procjenu postotka krtog mesa po središnjoj jedinici.
                     
                  
                     
                        3.
                     
                     
                        Udio mišićnog tkiva u trupu izračunava se u skladu sa sljedećom formulom:
                        Ŷ = 68,39920953 – (0,39050694 × F) – (0,32611391 × V4F) + (0,07864716 × M) – (0,00762296 × V4M)
                        pri čemu je:
                        
                                    Ŷ
                                 
                                 
                                    =
                                 
                                 
                                    procijenjeni postotak krtog mesa u trupu.
                                 
                              
                                    F
                                 
                                 
                                    =
                                 
                                 
                                    debljina masti na najtanjem mjestu iznad mišića gluteus medius (u milimetrima).
                                 
                              
                                    V4F
                                 
                                 
                                    =
                                 
                                 
                                    prosječna debljina masti sloja cjelovite slanine iznad četiri slabinska kralješka (VaF, VbF, VcF, VdF) (u milimetrima).
                                 
                              
                                    M
                                 
                                 
                                    =
                                 
                                 
                                    debljina mesa između prednjeg (kranijalnog) završetka mišića gluteus medius i kralježničkoga kanala (u milimetrima).
                                 
                              
                                    V4M
                                 
                                 
                                    =
                                 
                                 
                                    prosječna debljina mesa iznad četiri slabinska kralješka (VaM, VbM, VcM, VdM) (u milimetrima).
                                 
                              Ta je formula valjana za trupove težine od 60 do 120 kilograma (topli trup).”